સૌરભ પટેલનું કહેવું છે કે જીએસઆરટીસીની બસોમાં પેસેન્જર ટેક્સ ઘટતાં બસના મુસાફરી ભાડામાં ઘટાડો થશે. જેના કારણે આ બસોમાં દૈનિક મુસાફરી કરતા અંદાજે 20 લાખ લોકોને તેનો લાભ મળશે. આ ઘટાડો કરવાથી રાજ્ય સરકારને વાર્ષિક ધોરણે રૂપિયા 150 કરોડનો ફટકો પડશે. જ્યારે ચાલુ નાણાકીય વર્ષમાં અંદાજે 100 કરોડનો ફટકો પડશે. જો કે ચાલુ નાણાકીય વર્ષથી 12 કે તેથી વધારે બેઠકો વાળી સાજી કે લક્ઝરી ટુરીસ્ટ બસમાં ટેક્સમાં વધારો કરવાથી સરકારને વર્ષ 2014-15માં રૂપિયા 40 કરોડની આવક થશે.